**מועדון כדורגל פרוזינונה** (באיטלקית: **Frosinone Calcio**) הוא מועדון כדורגל מקצועני מהעיר פרוזינונה ממחוז לאציו שבאיטליה.

לאחר מסורת ארוכת שנים בליגות הנמוכות באיטליה, מאז הקמת המועדון בשנת 1906, שיחקה פרוזינונה לראשונה בסרייה ב' בעונת 2006/2007. היא שיחקה בליגה במשך חמש עונות רצופות והפכה לקבוצה השלישית בטיבה במחוז לאציו, אחרי קבוצות העיר רומא (רומא ולאציו), עד שירדה חזרה לליגה השלישית.

החל מעונת 2013/2014 עלתה פרוזינונה שתי ליגות בשתי עונות, עד שב-16 במאי 2015 גברה פרוזינונה על קרוטונה בתוצאה 1–3, והבטיחה לראשונה בתולדותיה את העפלתה לליגה הבכירה באיטליה, הסרייה א'.

היסטוריה
--------

מועדון הכדורגל פרוזינונה הוקם רשמית בשנת 1906 תחת השם **איגוד ספורטיבי פרוזינונה**, והחל לשחק בליגות הנמוכות במדינה. במרוצת שנות הקמתו החליף המועדון מספר פעמים את שמו ואף את צבעיו, עד שבתחילת שנות ה-30 קיבל את השם **בלאטור פרוזינו** ואת צבעי הצהוב-כחול והחל לשחק באצטדיון מאטוסה בו הוא משחק עד היום.

פרוזינונה, שעברה פירוק והקמה מחדש בשנת 1959, הוסיפה לשחק בליגות הנמוכות, ששיאן בליגה השלישית ממנה לא הצליחה להעפיל. הקבוצה שוב הורחקה על ידי התאחדות הכדורגל האיטלקית ב-1990, אך קמה מחדש והמשיכה לשחק בליגות הנמוכות.

בשנת 2003 נרכשה הקבוצה על ידי קבוצת משקיעים בהובלתו של מאוריציו סטירפה. אביו של מאוריציו, בניטו, היה אף הוא נשיא הקבוצה כארבעים שנים קודם לכן. בעונת 2005/2006 הצליחה הקבוצה לראשונה בתולדותיה להעפיל לסרייה ב', הליגה האיטלקית השנייה. עונת הבכורה שלה בסרייה ב' הסתיימה במקום ה-12, במרכז הטבלה. הקבוצה הצליחה לשרוד חמש עונות בליגת המשנה, עד שבעונתה החמישית בליגה, עונת 2010/2011, סיימה במקום ה-22 והאחרון ונשרה לליגה השלישית.

בעונת 2012/2013 מונה רוברטו סטלונה לתפקיד מאמן הקבוצה. בסיום עונת 2013/2014, לאחר ניצחון בפלייאוף עלייה מול לצ'ה, הוביל סטלונה את פרוזינונה בחזרה לסרייה ב'. בעונתה הראשונה מאז חזרה לסרייה ב', עונת 2014/2015, הוביל סטלונה את פרוזינונה לראשונה בתולדותיה להעפלה לסרייה א', הליגה הבכירה באיטליה. פרוזינונה סיימה את העונה במקום השני בטבלה, המבטיח העפלה אוטומטית, מעל קבוצות איכותיות ומנוסות ממנה כמו ויצ'נצה ובולוניה.

נקודת הליגה הראשונה אי פעם של פרוזינונה בליגה הבכירה הושגה ב-23 בספטמבר 2015, במשחק החוץ של הקבוצה מול יובנטוס באצטדיון יובנטוס במסגרת המחזור החמישי, שהסתיים בשוויון 1-1 משער דרמטי של פרוזינונה בתוך תוספת הזמן. ניצחון הבכורה של הקבוצה הגיע מחזור אחד אחר כך, ב-28 בספטמבר, כשפרוזינונה גברה 0–2 על אמפולי בבית.

בתום עונת 2015/2016 הקבוצה ירדה לליגת המשנה אחרי עונה אחת בסרייה א'.

בעונת 2017/2018 פרוסינונה ניצחה בביתה 0–2 את פלרמו לאחר הפסד 0–1 בפלרמו במשחק הראשון של גמר פלייאוף העלייה לסרייה א'. ובכך, הבטיחה את עלייתה לסרייה א'. היא חזרה לסרייה ב' לאחר עונה בודדת.

בעונת 2022/2023 עלתה הקבוצה לסרייה א'.

אצטדיון הקבוצה
--------------

אצטדיון מאטוסה, 2007
פרוזינונה מקיימת את משחקיה הביתיים באצטדיון מאטוסה בעיר החל מהקמתו בשנת 1932. במרוצת השנים שונתה תכולת האצטדיון בהתאם להישגי הקבוצה, והחל משנת 2014 הוא מסוגל להכיל כ-10,000 צופים.

סגל שחקנים
----------

נכון ל-1 בפברואר 2024 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | איטליהאיטליה | שוער | פיירלואיג'י פראטלי  |
| 3 | איטליהאיטליה | הגנה | ריקרדו מרקיצה  |
| 4 | איטליהאיטליה | קשר | מרקו ברסקיאניני  |
| 5 | איטליהאיטליה | הגנה | קיילב אוקולי  (בהשאלה מאטאלנטה) |
| 6 | איטליהאיטליה | הגנה | סימונה רמאניולי  |
| 7 | אורוגוואיאורוגוואי | חלוץ | חיימה באס  |
| 8 | סנגלסנגל | חלוץ | דמבה סק  (בהשאלה מטורינו) |
| 9 | ברזילברזיל | חלוץ | קאיו ז'ורז'ה  (בהשאלה מיובנטוס) |
| 10 | איטליהאיטליה | חלוץ | ג'וספה קאסו  |
| 11 | אלבניהאלבניה | חלוץ | מרווין קוני  |
| 12 | ברזילברזיל | קשר | ריינייר  (בהשאלה מריאל מדריד) |
| 14 | איטליהאיטליה | קשר | פרנצ'סקו גאלי  |
| 15 | טורקיהטורקיה | קשר | איסק ווראל  |
| 16 | איטליהאיטליה | קשר | לוקה גאריטאנו  |
| 17 | גאורגיהגאורגיה | חלוץ | גיאורגי קברנדזה  (בהשאלה מקולחתי פותי) |
| 18 | ארגנטינהארגנטינה | חלוץ | מתיאס סולה  (בהשאלה מיובנטוס) |
| 19 | איטליהאיטליה | קשר | נדיר זורטאה  (בהשאלה מאטאלנטה) |

 |  | 

| מס' |  | עמדה | שם |
| --- | --- | --- | --- |
| 20 | ספרדספרד | הגנה | פול מיקל לירולה  (בהשאלה מאולימפיק מרסיי) |
| 21 | מרוקומרוקו | קשר | עבדו חרוי  |
| 22 | גבוןגבון | הגנה | אנתוני אויונו  |
| 23 | אלבניהאלבניה | הגנה | סרגיו קלאי  |
| 26 | מרוקומרוקו | חלוץ | סופיאן בדוואי  |
| 27 | גרמניהגרמניה | קשר | אריאון איברהימוביץ'  (בהשאלה מבאיירן מינכן) |
| 29 | צרפתצרפת | חלוץ | פארס ג'דיימיס  |
| 30 | איטליהאיטליה | הגנה | אילאריו מונטריסי  |
| 31 | איטליהאיטליה | שוער | מיקאלה קרופוליני  |
| 32 | איטליהאיטליה | הגנה | עמנואלה ולארי  |
| 33 | איטליהאיטליה | הגנה | קווין בוניפאצי (בהשאלה מבולוניה) |
| 36 | איטליהאיטליה | קשר | לוקה מציטאלי  (קפטן) |
| 45 | ארגנטינהארגנטינה | קשר | אנזו באראנצ'אה  (בהשאלה מיובנטוס) |
| 47 | ברזילברזיל | הגנה | מתאוס לוסוארדי  |
| 70 | מרוקומרוקו | חלוץ | ואליד חדירה  (בהשאלה מנאפולי) |
| 80 | איטליהאיטליה | שוער | סטפאנו טוראטי  (בהשאלה מססואולו) |

 |

קישורים חיצוניים
----------------

ויקישיתוף מדיה וקבצים בנושא **פרוזינונה** בוויקישיתוף
* אתר האינטרנט הרשמי של פרוזינונה (באיטלקית)
* פרוזינונה, ברשת החברתית פייסבוק

* פרוזינונה, ברשת החברתית אקס (טוויטר)

* פרוזינונה, ברשת החברתית אינסטגרם

* פרוזינונה, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  איטליה: פרוזינונה עלתה לראשונה בתולדותיה לסרייה A, באתר וואלה!‏, 16 במאי 2015
2. ↑  Frosinone Calcio, www.frosinonecalcio.com (ב־)

| איטליהאיטליה ליגת העל האיטלקית, עונת 2023/2024 |
| --- |
| 

|  |
| --- |
| אודינזה • אטאלנטה • אינטר מילאנו • אמפולי • בולוניה • גנואה • הלאס ורונה • טורינו • יובנטוס • לאציו • לצ'ה מונצה • מילאן • נאפולי • סלרניטנה • ססואולו • פיורנטינה • פרוזינונה • קליארי • רומא |

 |